
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


23 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 3724 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Σύστασις και λειτουργία Εκκλησιαστικού Ιδρύμα¬ 
τος υπό την επωνυμίαν «Εκκλησιαστικόν ίδρυμα 
καταληφθησών περιουσιών του Ιερού Ναού Κοι¬ 
μήσεως Θεοτόκου Σερρών» της Ιερός Μητροπό- 
λεως Σερρών και Νιγρίτης. 

2 Τροποποιήσις καί κωδικοποιήσις του Κανονισμού 
συστάσεως και λειτουργίας του Εκκλησιαστικού 
Ιδρύματος υπό την επωνυμίαν: «ΠΑΙΔΙΚΟΣ ΣΤΑΘ¬ 
ΜΟΣ «'Ή ΓΛΥΚΟΓΑΛΟΥΣΑ'ΎΟΥ ΙΕΡΟΥ ΝΑΟΥ ΑΝΑ- 
ΛΗΨΕΩΣΤΟΥ ΣΩΤΗΡΟΣ ΚΑΡΤΕΡΑΔΟΥΤΗΣ ΙΕΡΑΣ 
ΜΗΤΡΟΠΟΛΕΩΣ ΘΗΡΑΣ, ΑΜΟΡΓΟΥ ΚΑΙ ΝΗΣΩΝ». 

3 Συστάση καί λειτουργία Εκκλησιαστικού Ιδρύμα¬ 
τος υπό την επωνυμίαν «ΙΔΡΥΜΑ ΕΝΙΣΧΥΣΕΩΣ 
ΚΑΙ ΕΠΙΜΟΡΦΩΣΕΩΣΤΟΥ ΕΥΑΓΟΥΣ ΚΛΗΡΟΥΤΗΣ 
ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ "0 
ΚΑΛΟΣ ΠΟΙΜΗΝ"». 


ΑΠΟΦΑΣΕΙΣ 

Αριθμ. 3726/1986 (1) 

Σύστασις και λειτουργία Εκκλησιαστικού Ιδρύμα¬ 
τος υπό την επωνυμίαν «Εκκλησιαστικόν ίδρυμα 
καταληφθησών περιουσιών του Ιερού Ναού Κοι¬ 
μήσεως Θεοτόκου Σερρών» της Ιερός Μητροπό- 
λεως Σερρών και Νιγρίτης. 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Λαβούσα υπ'όψιν: 

1. τα άρθρα 29 παραγρ. 2, και 59 παραγρ. 2 του 
ν. 590/1977 «Περί Καταστατικού Χάρτου της Εκκλησίας 
της Ελλάδος» (Α' 146), και το άρθρο 68 παρ. 1, 5α' του 
ν. 4235/2014, 

2. τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, οι οποίες απορρέουν από 
τας Ευαγγελικός επιταγάς, τους Ιερούς Κανόνας και τους 
νόμους του Κράτους, 


3. τας υφισταμένας κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Σερρών και 
Νιγρίτης, 

4. την 834/27.7.2017 Πρότασιν του Σεβασμιωτάτου 
Μητροπολίτου Σερρών και Νιγρίτης Θεολόγου, 

5. την από 4.8.2017 Γνωμοδότησιν του Νομικού Γρα¬ 
φείου της Εκκλησίας της Ελλάδος και 

6. την από 31.8.2017 απόφασιν της Διαρκούς Ιερός 
Συνόδου, αποφασίζει: 

Συνιστά εις την Ιερόν Μητρόπολιν Σερρών και Νιγρίτης 
εκκλησιαστικόν ίδρυμα υπό την επωνυμίαν «Εκκλησια¬ 
στικόν ίδρυμα καταληφθησών περιουσιών του Ιερού 
Ναού Κοιμήσεως Θεοτόκου Σερρών», η οργάνωσις, διοί- 
κησις, διαχείρισις και λειτουργία του οποίου θα διέπεται 
από τας διατάξεις του επομένου Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ 
ΕΠΩΝΥΜΙΑΝ «ΕΚΚΛΗΣΙΑΣΤΙΚΟΝ ΙΔΡΥΜΑ 
ΚΑΤΑΛΗΦΘΗΣΩΝ ΠΕΡΙΟΥΣΙΩΝ ΤΟΥ ΙΕΡΟΥ ΝΑΟΥ 
ΚΟΙΜΗΣΕΩΣ ΘΕΟΤΟΚΟΥ ΣΕΡΡΩΝ» ΤΗΣ ΙΕΡΑΣ 
ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ 

Άρθρο 1 

Σύσταση - Επωνυμία - Έδρα 

Στον Ιερό Ναό Κοιμήσεως της Θεοτόκου (Παναγίτσα) 
Σερρών, συνίσταται εκκλησιαστικό Ίδρυμα με την επω¬ 
νυμία «ΕΚΚΛΗΣΙΑΣΤΙΚΟ ΙΔΡΥΜΑ ΚΑΤΑΛΗΦΘΗΣΩΝ ΠΕΡΙ¬ 
ΟΥΣΙΩΝ ΤΟΥ ΙΕΡΟΥ ΝΑΟΥ ΚΟΙΜΗΣΕΩΣΤΗΣ ΘΕΟΤΟΚΟΥ 
(ΠΑΝΑΓΙΤΣΑ) ΣΕΡΡΩΝ», με έδρα τον Ιερόν Ναόν, στις 
Σέρρες, στη συμβολή των οδών Κοσμά Αλεξανδρίδη και 
Θεσσαλονίκης γωνία. Το Ίδρυμα αποτελεί υπηρεσία του 
Ιερού Ναού Κοιμήσεως της Θεοτόκου (Παναγίτσα) Σερ¬ 
ρών, με αυτοτελή διαχείριση και μη κερδοσκοπικό σκοπό. 

Άρθρο 2 

Το Ίδρυμα χρησιμοποιεί κυκλική σφραγίδα, της οποίας 
η εξωτερική πλευρά φέρει την ένδειξη «ΙΕΡΟΣ ΝΑΟΣ 
ΚΟΙΜΗΣΕΩΣΤΗΣ ΘΕΟΤΟΚΟΥ ΣΕΡΡΩΝ», εσωτερικώς δε 
την φράση «ΙΔΡΥΜΑ ΚΑΤΑΛΗΦΘΗΣΩΝ ΠΕΡΙΟΥΣΙΩΝ». 
Στο μέσο της φέρει την εικόνα της Κυρίας Θεοτόκου 
δεομένης. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3724/23.10.2017 


Άρθρο 3 

Σκοπός και στόχος του Ιδρύματος είναι η επωφελέ¬ 
στερη εκπροσώπηση, διοίκηση και διαχείριση των κατα- 
ληφθεισών περιουσιών του Ιερού Ναού Κοιμήσεως της 
Θεοτόκου (Παναγίτσα) Σερρών, σύμφωνα με τον σκοπό 
και τον τρόπο αξιοποιήσεως, που έχει καθοριστεί από 
τους δωρητές ή τους διαθέτες τους. Ειδικότερα στην δι¬ 
οίκηση και διαχείριση του Ιδρύματος θα υπάγονται δια 
του παρόντος Κανονισμού οι εν ζωή και αιτία θανάτου 
καταληφθείσες στον Ιερό Ναό Κοιμήσεως της Θεοτόκου 
(Παναγίτσα) Σερρών περιουσίες. Με την σύσταση του 
παρόντος κανονισμού υπάγεται πρωτίστως η εν αιτία 
θανάτου περιουσία βάσει της υπ'αριθμ. 17601/2014 
δημόσιας διαθήκης της αειμνήστου Δεσποίνης Κοβού- 
σογλου, στον Συμβολαιογράφο Σερρών Φώτιο Αϊδινλή, 
δημοσιευθείσης με το υπ' αριθμ. 240/2017 πρακτικό του 
Ειρηνοδικείου Σερρών. 

Άρθρο 4 

Η λειτουργία του Ιδρύματος βαρύνει οικονομικώς τον 
Ιερό Ναό Κοιμήσεως της Θεοτόκου (Παναγίτσα) Σερρών. 
Πέραν αυτού οι πόροι, με τους οποίους συντηρείται το 
Ίδρυμα είναι ακόμη: 

1. Μέλλουσες καταληφθησόμενες περιουσίες υπέρ 
του Ιερού Ναού Κοιμήσεως της Θεοτόκου (Παναγίτσα) 
Σερρών. 

2. Οποιαδήποτε δωρεά ή επιχορήγηση από το Δημό¬ 
σιο ή άλλο Ν.Π.Δ.Δ. ή Ν.Π.Ι.Δ. 

3. Κρατικές επιχορηγήσεις, επιχορηγήσεις εκ προγραμ¬ 
μάτων της Ευρωπαϊκής Ενώσεως, της Περιφερειακής ή 
Τοπικής Αυτοδιοικήσεως, Οργανισμών και άλλων προ¬ 
σώπων Δημοσίου ή Ιδιωτικού Δικαίου. 

4. Δωρεές και Κληρονομιές υπέρ του Ιδρύματος. 

5. Παν έτερο έσοδο προερχόμενο εκ νομίμου πηγής 
και μη προβλεπόμενο έκτου παρόντος άρθρου. 

Άρθρο 5 

Διοίκηση 

Ι.Το ίδρυμα, το οποίο θα λειτουργεί ως μη αυτοτελές 
νομικό πρόσωπο και υπάγεται λειτουργικά και διοικητικά 
στον Ιερό Ναό Κοιμήσεως της Θεοτόκου (Παναγίτσα) 
Σερρών, υπαγόμενο στην άμεση διοικητική εποπτεία 
του. Θα διοικείται από τριμελή Διοικούσα Επιτροπή, Πρό¬ 
εδρος της οποίας είναι ο Μητροπολίτης Σερρών, ανα- 
πληρούμενος για την περίπτωση κωλύματος του από 
τον εκάστοτε Αντιπρόεδρο ο οποίος είναι ο εκάστοτε 
Πρόεδρος του Εκκλησιαστικού Συμβουλίου του Ιερού 
Ναού Κοιμήσεως Θεοτόκου (Παναγίτσας Σερρών). Τα 
άλλα δύο μέλη δύνανται να είναι ο ταμίας του Εκκλη¬ 
σιαστικού Συμβουλίου και ένα μέλος του Συμβουλίου 
του Φιλοπτώχου Ταμείου του Ιερού Ναού, το οποίο θα 
διορίζεται από τον Μητροπολίτη Σερρών μετά από πρό¬ 
ταση του Προέδρου του Εκκλησιαστικού Συμβουλίου. 

2. Η Διοικούσα Επιτροπή συνεδριάζει τακτικώς μια (1) 
φορά κάθε έξι μήνες, και εκτάκτως κάθε φορά που το 
επιβάλλουν οι ανάγκες. Η σύγκληση του εκτάκτου Δ.Σ 
γίνεται από τον Πρόεδρο ή Προεδρεύοντα. 

3. Σε περίπτωση κωλύματοςτου Προέδρου στη συνε¬ 
δρίαση προεδρεύει ο νόμιμος αναπληρωτής του. 


4. Οι αποφάσεις λαμβάνονται κατά πλειοψηφία, ενώ 
σε περίπτωση ισοψηφίας υπερισχύει η ψήφος του Προ¬ 
έδρου (ή Προεδρεύοντος). 

Άρθρο 6 

Αρμοδιότητες της Διοικούσης Επιτροπής 

1. Η Διοικούσα Επιτροπή αποφασίζει για κάθε θέμα 
που αφορά στην οργάνωση, στη διοίκηση, στη λειτουρ¬ 
γία και στη διαχείριση των οικονομικών και των περιου¬ 
σιακών θεμάτων του Ιδρύματος. Η διαχείριση της πε¬ 
ριουσίας του Ιδρύματος γίνεται με αποφάσεις της Δ.Ε 
με γνώμονα την λυσιτελή, ταχύτερη και ασφαλέστερη 
εκπλήρωση των σκοπών του Ιδρύματος, τηρουμένων 
των αρχών της χρηστής διαχειρίσεως των πόρων του 
και της διαφάνειας. 

2. Προς τον σκοπό αυτό η Διοικούσα Επιτροπή δύνα- 
ται να συνάπτει ελευθέρως και με τους όρους που αυτό 
προκρίνει ως καταλληλότερους τις αναγκαίες για την λει¬ 
τουργία του Ιδρύματος συμβάσεις παντός είδους, ποσού 
και αντικειμένου και ειδικότερα να αναθέτει μελέτες, να 
συνάπτει συμβάσεις έργου, παροχής υπηρεσιών, εργα¬ 
σίας και οποιαδήποτε άλλη σύμβαση κρίνεται αναγκαία 
για την εξυπηρέτηση των σκοπών του Ιδρύματος, να 
παρακολουθεί την εφαρμογή τους και να τις εκτελεί, και 
να εκπροσωπεί το Ίδρυμα ενώπιον παντός τρίτου στις 
συναλλακτικές του επαφές και δοσοληψίες και να διενερ¬ 
γεί κάθε απαραίτητη κατά την κρίση του νομική και υλική 
πράξη και ενέργεια, στο πλαίσιο των αρμοδιοτήτων του. 

3. Η Διοικούσα Επιτροπή συντάσσει τον ετήσιο Προϋ¬ 
πολογισμό και τον Απολογισμό του Ιδρύματος και υπο¬ 
βάλλει αυτούς προς έγκριση στο Εκκλησιαστικό Συμ¬ 
βούλιο του Ιερού Ναού και αυτό με τη σειρά του στο 
Μητροπολιτικό Συμβούλιο της Ιεράς Μητροπόλεως, 
προσλαμβάνει και απολύει το απαραίτητο για τη λειτουρ¬ 
γία του Ιδρύματος προσωπικό, σύμφωνα με τις κείμενες 
διατάξεις, και καθορίζει το ύφοςτης μισθοδοσίας αυτού, 
σύμφωνα με τις κείμενες διατάξεις. Αποφασίζει για κάθε 
άλλο θέμα, το οποίο ανακύπτει κατά την εφαρμογή των 
διατάξεων του παρόντος Κανονισμού και δεν προβλέ- 
πεται ρητώς σε αυτόν. 

4. Ο Πρόεδρος της ΔΕ και σε περίπτωση κωλύματος 
του ο νόμιμος αναπληρωτής του εκπροσωπείτο Ίδρυμα 
ενώπιον πάσης διοικητικής, δικαστικής, εκκλησιαστι¬ 
κής και οιασδήποτε άλλης αρχής, και υπογράφει την 
αλληλογραφία του Ιδρύματος, λαμβάνει γνώση όλων 
των εισερχομένων και εξερχόμενων εγγράφων και συ¬ 
ντονίζει τα μέλη της ΔΕ για την υλοποίηση των σκοπών 
του Ιδρύματος. 

5. Η Διοικούσα Επιτροπή υπόκειται στην εποπτεία και 
τον έλεγχο του Ιερού Ναού, τους σκοπούς του οποίου 
επικουρεί. 

Άρθρο 7 

Τηρούμενα βιβλία 

Το Ίδρυμα τηρεί τα ακόλουθα βιβλία: 

1. Πρωτόκολλο εισερχομένων και εξερχομένων εγ¬ 
γράφων 

2. Βιβλίο Πρακτικών Δ.Σ. 

3. Βιβλίο Ταμείου 

4. Βιβλίο - Φάκελο έκαστης κοινωφελούς περιουσίας 




Τεύχος Β'3724/23.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Άρθρο 8 

Για έκαστο θέμα που δεν ρυθμίζεται από τον παρόντα 
Κανονισμό αποφασίζει το Διοικητικό Συμβούλιο κατά 
την κυρίαρχη κρίση του. 

Άρθρο 9 

Σε περίπτωση διαλύσεως του Ιδρύματος, η διαχείρι¬ 
ση της περιουσίας του, κινητής και ακίνητης, ως και το 
αρχείο του παραμένουν στον Ιερό Ναό Κοιμήσεως της 
Θεοτόκου (Παναγίτσα) Σερρών, στον οποίο και αυτοδι¬ 
καίως ανήκουν. 

Άρθρο 10 

Ο παρών Κανονισμός δύναται να τροποποιηθεί από 
την Ιερά Σύνοδο μετά από πρόταση του Διοικητικού 
Συμβουλίου του Ιδρύματος και την έγκριση του από το 
Μητροπολιτικό Συμβούλιο. 

Άρθρο 11 

Η ισχύς του παρόντος Κανονισμού αρχίζει από την δη¬ 
μοσίευσή του στην Εφημερίδα της Κυβερνήσεως. 

Άρθρο 12 

Εκ της δημοσιεύσεως των διατάξεων του παρόντος 
Κανονισμού δεν προκαλείται δαπάνη εις βάρος του 
προϋπολογισμού του νομικού προσώπου της Ιεράς 
Μητροπόλεως Σερρών και Νιγρίτης ή του Ιερού Ναού 
Κοιμήσεως Θεοτόκου Σερρών. 

Ο παρών Κανονισμός να δημοσιευθή και στο επίσημο 
δελτίο «ΕΚΚΆΗΣΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2017 

Ο Πρόεδρος 

Τ Ο Αθηνών ΙΕΡΩΝΥΜΟΣ 


Αριθμ. 3794/1899 (2) 

Τροποποιήσις καί κωδικοποιήσις του Κανονι¬ 
σμού συστάσεως και λειτουργίας του Εκκλησι¬ 
αστικού Ιδρύματος υπό την επωνυμίαν: «ΠΑΙΔΙ¬ 
ΚΟΣ ΣΤΑΘΜΟΣ «"Η ΓΛΥΚΟΓΑΛΟΥΣΑ"ΤΟΥ ΙΕΡΟΥ 
ΝΑΟΥ ΑΝΑΛΗΨΕΩΣΤΟΥΣΩΤΗΡΟΣ ΚΑΡΤΕΡΑΔΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ ΘΗΡΑΣ, ΑΜΟΡΓΟΥ 
ΚΑΙ ΝΗΣΩΝ». 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Λαβούσα υπ'όψιν: 

1. τας διατάξεις του άρθρου 29 παρ. 2 του ν. 590/1977 
«Περί Καταστατικού Χάρτου της Εκκλησίας της Ελλάδος», 
όπως έχουν τροποποιηθεί με το άρθρο 68 παρ. 5α του 
ν. 4235/2014. 

2. τας υποχρεώσεις της Ποιμαινούσης Εκκλησίας, προς 
το χριστεπώνυμόν πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και τους 
Νόμους του Κράτους. 

3. την υπ' αριθ. 122/1.8.2017 πρότασιν του Σεβασμιω- 
τάτου Μητροπολίτου Θήρας, Αμοργού και Νήσων Επι- 
φανίου, 


4. την από 4.9.2017 γνωμοδότησιν του Νομικού Γρα¬ 
φείου της Νομικής Υπηρεσίας της Εκκλησίας της Ελλά¬ 
δος, και 

5. την από 6.9.2017 απόφασιν της Διαρκούς Ιεράς Συ¬ 
νόδου, αποφασίζει: 

Τροποποιεί και κωδικοποιεί τον Κανονισμόν συστάσε¬ 
ως και λειτουργίας του εκκλησιαστικού ιδρύματος υπό 
την επωνυμίαν «ΠΑΙΔΙΚΟΣ ΣΤΑΘΜΟΣ "Η ΓΛΥΚΟΓΑΛΟΥ- 
ΣΑ" ΤΟΥ ΙΕΡΟΥ ΝΑΟΥ ΑΝΑΛΗΨΕΩΣΤΟΥΣΩΤΗΡΟΣ ΚΑΡ- 
ΤΕΡΑΔΟΥΤΗΣ ΙΕΡΑΣ ΜΗΤΡΟΠΟΛΕΩΣ ΘΗΡΑΣ, ΑΜΟΡΓΟΥ 
ΚΑΙ ΝΗΣΩΝ» (Φ.Ε.Κ. Β' 2140/13.7.2012), ως εξής: 

ΚΑΝΟΝΙΣΜΟΣ 

ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ 
ΕΠΩΝΥΜΙΑΝ: «ΕΚΠΑΙΔΕΥΤΗΡΙΑ 
Ή ΓΛΥΚΟΓΑΑΟΥΣΑ"ΤΟΥ ΙΕΡΟΥ ΝΑΟΥ 
ΑΝΑΛΗΨΕΩΣΤΟΥ ΣΩΤΗΡΟΣ ΚΑΡΤΕΡΑΔΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ 
ΘΗΡΑΣ, ΑΜΟΡΓΟΥ ΚΑΙ ΝΗΣΩΝ» 

Άρθρο 1 

Σύσταση- Επωνυμία- Έδρα 

1 .Το συσταθέν εκκλησιαστικό ίδρυμα με την επωνυμία 
«Παιδικός Σταθμός «Η ΓΛΥΚΟΓΑΛΟΥΣΑ» του Ιερού Ναού 
Αναλήψεωςτου Σωτήρος Καρτεράδου»της Ιεράς Μητρο¬ 
πόλεως Θήρας, Αμοργού και Νήσων (Φ.Ε.Κ. 2140/Β72012), 
μετονομάζεται σε «Εκπαιδευτήρια «Η ΓΛΥΚΟΓΑΛΟΥΣΑ» 
του Ιερού Ναού Αναλήψεως του Σωτήρος Καρτεράδου» 
της Ιεράς Μητροπόλεως Θήρας, Αμοργού και Νήσων». 

2. Το Ιδρυμα έχει έδρα σε ακίνητο ιδιοκτησίας του Ιε¬ 
ρού Ναού Αναλήψεως Καρτεράδου Θήρας, το οποίο ευ- 
ρίσκεται στον Καρτεράδο, δίπλα από το ενοριακό Ιερό 
Παρεκκλήσιο της Παναγίας της Γλυκογαλούσας.Το Ίδρυμα 
αποτελεί εφ'εξής Νομικό Πρόσωπο Ιδιωτικού Δικαίου αυ¬ 
τοτελούς διαχείρισης και μη κερδοσκοπικού χαρακτήρα. 

3. Το Ιδρυμα τελεί υπό την πνευματική εποπτεία της 
Ιεράς Μητροπόλεως Θήρας, Αμοργού και Νήσων, και 
διοικείται σύμφωνα με τους Νόμους του Κράτους, τους 
Κανονισμούς της Ιεράς Συνόδου της Εκκλησίας της Ελ¬ 
λάδος, αναφερόμενουςειςτα Εκκλησιαστικά Ιδρύματα, 
και τις διατάξεις του παρόντος Κανονισμού. 

4. Το Ίδρυμα έχει ιδίαν σφραγίδα, η οποία φέρει στο 
κέντρο ως λογότυπο εικόνα αμνού με σταυρό. Στον εξω¬ 
τερικό κύκλο αναγράφονται οι λέξεις ΙΕΡΑ ΜΗΤΡΟΠΟΛΙΣ 
ΘΗΡΑΣ ΑΜΟΡΓΟΥ ΚΑΙ ΝΗΣΩΝ, στον δε εσωτερικό κύκλο 
ΕΚΠΑΙΔΕΥΤΗΡΙΑ «Η ΓΛΥΚΟΓΑΛΟΥΣΑ» Ι.Ν. ΑΝΑΛΗΨΕΩΣ 
ΣΩΤΗΡΟΣ ΚΑΡΤΕΡΑΔΟΥ. 

Άρθρο 2 

Σκοποί του Ιδρύματος 

1. Σκοπός του Ιδρύματος είναι η προσφορά παιδείας 
υψηλού επιπέδου στην ελληνική νεολαία, με σύγχρο¬ 
νες εκπαιδευτικές και παιδαγωγικές αρχές και μεθόδους, 
προσαρμοσμένες στις ιδιαιτερότητες της τοπική κοινω¬ 
νίας μας. Η διαπαιδαγώγηση των μαθητών μας με τον 
καλύτερο δυνατό τρόπο, η καλλιέργεια υψηλών ηθικών 
και πνευματικών αξιών, η ανάπτυξη εθνικής και θρη¬ 
σκευτικής συνείδησης, η παροχή ακαδημαϊκών γνώσεων 
σε συνδυασμό με την ευρύτερη ανάπτυξη της προσω¬ 
πικότητάς τους, η προσέγγιση με τις ποικίλες μορφές 

της τέχνης και της επιστήμης, η ενθάρρυνση και η ανά¬ 
δειξη ιδιαίτερων κλίσεων και δεξιοτήτων, η απόκτηση 
πνεύματος φιλαλληλίας και κοινωνικής προσφοράς, ο 
σεβασμός στα δικαιώματα των άλλων, η διάχυση των 
φιλελεύθερων και δημοκρατικών αρχών στη λειτουρ¬ 
γία της σχολικής κοινότητας αποτελούν τους κύριους 
στόχους της παρεχόμενης εκπαίδευσης. 

2. Προς τον σκοπό αυτό συστήνονται και λειτουργούν: 

α) Παιδικός Σταθμός προς εξυπηρέτηση, φύλαξη, 
προστασία, ιατροφαρμακευτική περίθαλψη, διαπαι¬ 
δαγώγηση, δημιουργική απασχόληση, ψυχαγωγία και 
εν γένει φροντίδα νηπίων (από 1,5 ετών μέχρι 5 ετών) 
εργαζομένων συζύγων και μητέρων που, κατά προτίμη¬ 
ση, κατοικούν ή διαμένουν στην περιφέρεια της ενορίας 
Αναλήψεως Σωτήρος Καρτεράδου Θήρας και σε περιφέ¬ 
ρειες άλλων ενοριών, κατόπιν εξασφάλισης άδειας για 
τη λειτουργία του ως άνω Παιδικού Σταθμού, σύμφωνα 
με τους όρους καιτιςδιατάξειςτης κείμενης νομοθεσίας 
(ιδίως αρθρ. 12 παρ. γ ν. 2082/1992) με διακριτικό τίτλο 
του το «ΠΑΙΔΙΚΟΣ ΣΤΑΘΜΟΣ "Η ΓΛΥΚΟΓΑΛΟΥΣΑ"», 

β) Εκπαιδευτήρια Πρωτοβάθμιας Εκπαίδευσης (Νηπι¬ 
αγωγείο και Δημοτικό Σχολείο) προς εξυπηρέτηση των 
εκπαιδευτικών αναγκών των παιδιών, που εντάσσονται 
στην υποχρεωτική εκπαίδευση, όσων δηλαδή παιδιών 
συμπληρώνουν το 5ο έτος της ηλικίας τους και φοι¬ 
τούν στο Νηπιαγωγείο, καθώς και παιδιών ηλικίας από 
6 ετών έως 12, που φοιτούν στο Δημοτικό άλλως έως 
της εγγραφής τους στην Δευτεροβάθμια Εκπαίδευση, 
εργαζομένων συζύγων που, κατά προτίμηση, κατοικούν 
ή διαμένουν στην περιφέρεια της ενορίας Αναλήψεως 
Καρτεράδου Θήρας και σε περιφέρειες άλλων ενοριών, 
κατόπιν εξασφάλισης άδειας για τη λειτουργία του ως 
άνω Νηπιαγωγείου και Δημοτικού, σύμφωνα με τους 
όρους και τις διατάξεις της κείμενης και εκάστοτε ισχύ- 
ουσας νομοθεσίας, με διακριτικό τίτλο του Νηπιαγω¬ 
γείου «ΝΗΠΙΑΓΩΓΕΙΟ - Η ΓΛΥΚΟΓΑΛΟΥΣΑ» και του Δη¬ 
μοτικού το «ΔΗΜΟΤΙΚΟ ΣΧΟΛΕΙΟ - Η ΓΛΥΚΟΓΑΛΟΥΣΑ» 
αντίστοιχα. 

γ) Εκπαιδευτήρια Δευτεροβάθμιας Εκπαίδευσης (Γυ¬ 
μνάσιο και Γενικό Λύκειο) προς εξυπηρέτηση των ανα¬ 
γκών των μαθητών που ολοκληρώνουν την υποχρεωτική 
εκπαίδευση (Α' κύκλος Δευτεροβάθμιας Εκπαίδευσης) 
και φοιτούν στον Β' κύκλο της Δευτεροβάθμιας εκπαί¬ 
δευσης (μετά-υποχρεωτική Δευτεροβάθμια Εκπαίδευση) 
εργαζομένων συζύγων που, κατά προτίμηση, κατοικούν 
ή διαμένουν στην περιφέρεια της ενορίας Αναλήψεως 
Σωτήρος Καρτεράδου Θήρας και σε περιφέρειες άλλων 
ενοριών, κατόπιν εξασφάλισης άδειας για τη λειτουργία 
του ως άνω Γυμνασίου και Λυκείου, σύμφωνα με τους 
όρους και τις διατάξεις της κείμενης και εκάστοτε ισχύ- 
ουσας νομοθεσίας, με διακριτικό τίτλο για το Γυμνάσιο 
«ΓΥΜΝΑΣΙΟ -Η ΓΛΥΚΟΓΑΛΟΥΣΑ» και για το Λύκειο «ΛΥ¬ 
ΚΕΙΟ - Η ΓΛΥΚΟΓΑΛΟΥΣΑ » αντίστοιχα. 

2. Σκοπός επίσης του Ιδρύματος είναι η διοργάνωση 
και υποστήριξη παράλληλων εκπαιδευτικών προγραμ¬ 
μάτων και δραστηριοτήτων όπως η έκδοση εντύπων και 
βιβλίων, η οργάνωση διαλέξεων, εορτών, πνευματικών 
εκδηλώσεων και άλλων με θέματα που αφορούν στην 
προστασία της μητρότητας και του αγέννητου παιδιού, 
στην παιδική ηλικία γενικώς, στην ελληνική ιστορία, 
παράδοση και πολιτισμό κ.λπ., καθώς και η λειτουργία 
σχολής γονέων. 


Άρθρο 3 

Περιουσία- Πόροι 

1. Πόροι του Ιδρύματος είναι: 

α) Η ετήσια τακτική επιχορήγηση του Ιερού Ναού Ανα¬ 
λήψεως Σωτήρος Καρτεράδου. 

β) Οι έκτακτες επιχορηγήσεις της Ιεράς Μητροπόλεως 
Θήρας, Αμοργού και Νήσων. 

γ) Εισφορές των Ιερών Ναών, Ιερών Μονών, των Ιερών 
Προσκυνημάτων και των άλλων Ιδρυμάτων της Ιεράς 
Μητροπόλεως. 

δ) Κληρονομιές, κληροδοσίες, δωρεές και αφιερώματα 
φιλάνθρωπων ιδιωτών και νομικών προσώπων, καθώς 
και τα έσοδα που τυχόν προέρχονται από αυτά. 

ε) Κρατικές επιχορηγήσεις, εισφορές Δήμων και ορ¬ 
γανισμών και πρόσοδοι από δισκοφορίες στους Ιερούς 
Ναούς. 

στ) Η οικονομική συνεισφορά των παιδιών που φιλο¬ 
ξενούνται ή φοιτούν στις Μονάδες των Εκπαιδευτηρίων 
οριζόμενα κατά περίπτωση από το Δ.Σ. 
ζ) Δωρεές από γονείς των νηπίων και των παιδιών, 
η) Από τόκους καταθέσεων του Ιδρύματος, 
θ) Έσοδα από την πραγματοποίηση διαφόρων εκδη¬ 
λώσεων, λαχειοφόρων αγορών, εράνων κ.λπ. και 
ι) Κάθε άλλο έσοδο προερχόμενο από κάθε νόμιμη 
και χρηστή πηγή. 

2. Ολα τα έσοδα κατατίθενται σε τραπεζικό λογαρια¬ 
σμό στο όνομα του Ιδρύματος και διατίθενται προς εξυ¬ 
πηρέτηση των σκοπών και του εν γένει έργου αυτού. 

3. Ο Αντιπρόεδρος υπογράφει τα σχετικά έγγραφα 
προς ανάληψη χρημάτων,τις εκδιδόμενες τραπεζικές 
επιταγές κ.λπ. 

Άρθρο 4 

Διοικητικό Συμβούλιο 

1. Το ίδρυμα διοικείται από πενταμελές Διοικητικό 
Συμβούλιο (Δ.Σ.) που απαρτίζεται από: 

α) Τον Σεβασμιώτατο Μητροπολίτη Θήρας, Αμοργού 
και νήσων ως Πρόεδρο 

β) Τον Πρόεδρο του Εκκλησιαστικού Συμβουλίου Καρ¬ 
τεράδου ως αντιπρόεδρο και 
γ) τρία (3) ευυπόληπτα πρόσωπα (άνδρες ή γυναίκες), 
προτεινόμενα από το Εκκλησιαστικό Συμβούλιο και 
διοριζόμενα υπό του Μητροπολίτου, κατά προτίμηση 
έχοντα σχέση με το αντικείμενο και διακρινόμενα για 
το ήθος, την πνευματική κατάρτιση και το ενδιαφέρον 
τους για τη ζωή και το έργο της ενορίας. 

Ι.Τα μέλη του Διοικητικού Συμβουλίου διορίζονται 
επί τριετή θητεία, μετά τη λήξη της οποίας δύνανται να 
επαναδιοριστούν, το δε αξίωμά των μελών του Δ.Σ. είναι 
τιμητικό και άμισθο. 

2. Μέλη του Δ.Σ. που δεν ανταποκρίνονται στα κα- 
θήκοντά τους, που αδικαιολογήτως απουσιάζουν από 
τρεις συνεχόμενες συνεδριάσεις του Δ.Σ. ή ολιγωρούν 
στην επιτέλεση των ανατεθειμένων σε αυτά καθηκόντων, 
παύονται και αντικαθίστανται από τον Σεβασμιώτατο 
Μητροπολίτη ύστερα από έγγραφη αίτηση του Αντιπρο¬ 
έδρου του Δ.Σ. 

3. Για κάθε θέμα το οποίο δεν προβλέπεται στον 
παρόντα Κανονισμό επιλαμβάνεται και αποφασίζει το 

Διοικητικό Συμβούλιο του Ιδρύματος. Έγκριση του Μη- 
τροπολιτικού Συμβουλίου δεν απαιτείται, εκτός εάν ο 
νόμος άλλως ορίζει. 

Άρθρον 5 

Συνεδριάσεις- Απαρτία 

1. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον Γραμματέα 
καιτονΤαμία. Συνέρχεται τακτικώςανά τρίμηνο, κατόπιν 
προσκλήσεως του Προέδρου, εκτάκτως δε όταν κρίνει 
αναγκαίο τούτο ο Πρόεδρος ή ο Αντιπρόεδρος ή ζητηθεί 
εγγράφως υπό τριών τουλάχιστον μελών, αναφερόντων 
τα θέματα για τα οποία ζητούν τη σύγκληση του Δ.Σ. 

2. Το Δ.Σ. ευρίσκεται σε απαρτία όταν παρίστανται 
οπωσδήποτε ο Πρόεδρος ή ο Αντιπρόεδρος του Δ.Σ. 
και δύο τουλάχιστον μέλη. Οι αποφάσεις του Δ.Σ. λαμ- 
βάνονται κατά πλειοψηφία των παρόντων μελών, και 
σε περίπτωση ισοψηφίαςπροσμετράται διπλή η ψήφος 
του Προέδρου. 

3. Στις συνεδριάσεις του Δ.Σ. τηρούνται πρακτικά, στα 
οποία καταχωρίζονται όλες οι αποφάσεις όπως και η 
γνώμη των μειοψηφησάντων μελών. Τα πρακτικά ανα¬ 
γιγνώσκονται κατά την επόμενη Συνεδρία του Δ.Σ. και 
υπογράφονται από όλα τα μέλη υποχρεωτικώς, ανεξάρ¬ 
τητα αν συμφώνησαν ή διαφώνησαν με τις ληφθείσες 
αποφάσεις. 

Άρθρον 6 

Καθήκοντα Διοικητικού Συμβουλίου (Δ.Σ.) 

1. Το Δ.Σ. διοικεί το Ίδρυμα και φροντίζει για την εκ¬ 
πλήρωση των σκοπών του. Διαχειρίζεται τις υποθέσεις 
αυτού και ειδικότερα: 

α) Καθορίζει τις διάφορες υπηρεσίες και λειτουργίες 
του ιδρύματος, ανάλογα με τις εκάστοτε ανάγκες και 
τους επιλεγμένους στόχους. 

β) Ψηφίζει τον ετήσιο προϋπολογισμό και απολογισμό 
εσόδων και εξόδων, τους οποίους υποβάλλει για έγκριση 
στο Μητροπολιτικό Συμβούλιο και αποφασίζει για κάθε 
δαπάνη των εκπαιδευτηρίων και εγκρίνει κάθε δαπάνη 
που υπερβαίνει το ποσό που διαχειρίζεται ο Διευθυντής 
κάθε μονάδας και το οποίο καθορίζεται κάθε φορά από 
το Δ.Σ. 

γ) Προσλαμβάνει με σύμβαση Ιδιωτικού Δικαίου και 
απολύει το προσωπικό των εκπαιδευτηρίων και ασκεί 
πειθαρχική εξουσία σ' αυτό, σύμφωνα με τις κείμενες 
διατάξεις. 

δ) Αποφασίζει την καταβολή εφ'άπαξ αμοιβής για την 
παροχή υπηρεσιών στο Ίδρυμα. 

ε) Αποφασίζει για τις ώρες λειτουργίας ανά υπηρεσία 
του ιδρύματος και για το εσωτερικό πρόγραμμα του 
Ιδρύματος. 

στ) Αποφασίζει την ετήσια οικονομική συμμετοχή (δί¬ 
δακτρα) από τους γονείς για κάθε υπηρεσία του ιδρύ¬ 
ματος και το ποσό εγγραφής. Τα δίδακτρα χωρίζονται 
σε ισόποσες δόσεις, ανά υπηρεσία του ιδρύματος και 
αποφασίζονται από το Δ.Σ. με βάση τον απολογισμό της 
προηγούμενης χρονιάς λειτουργίας τους Ιδρύματος. 

ζ) Προσλαμβάνει Συμβούλους επί παιδαγωγικών, ια¬ 
τρικών, νομικών, οικονομικών και άλλων θεμάτων. 


η) Μεριμνά για την εξεύρεση οικονομικών πόρων και 
την επαύξηση αυτών, καθώς και για την εύρυθμη, ομαλή, 
απρόσκοπτη και αποτελεσματική λειτουργία του Ιδρύ¬ 
ματος. 

θ) Αποδέχεται ή απορρίπτει κληρονομιές, κληροδοσί¬ 
ες, δωρεές ή άλλες εισφορές. 

ι) Ανακηρύσσει Δωρητές και Ευεργέτες, ζώντες ή μετά 
θάνατον. 

ια) Αποφασίζει επί παντός θέματος, μη προβλεπομέ- 
νου από τον παρόντα Κανονισμό. 

2.0 Προϋπολογισμός και ο Απολογισμός του Ιδρύμα¬ 
τος καταρτίζεται από τον ταμία και μετά την ψήφισή τους 
από το Διοικητικό Συμβούλιο υποβάλλονται εντός των 
νόμιμων προθεσμιών από το Εκκλησιαστικό Συμβούλιο 
στο Μητροπολιτικό Συμβούλιο προς έγκριση. 

3. Η εκπροσώπηση του ιδρύματος μπορεί να ανατεθεί 
εν όλω ή εν μέρει, σε ένα ή περισσότερα μέλη του Δ.Σ., 
σε έναν ή περισσότερους διευθυντές κάθε μονάδας ή 
στον γενικό διευθυντή ή σε τρίτους με απόφαση του Δ.Σ. 

Άρθρο 7 

Καθήκοντα του Προέδρου 
Ί. Ο Σεβασμιώτατος Πρόεδρος του Δ.Σ. 
α) προσκαλεί το Δ.Σ. σε τακτικές και έκτακτες συνεδρι¬ 
άσεις, τις οποίες διευθύνει, και υπογράφει τα Πρακτικά 
των συνεδριάσεων, 

β) μεριμνά για την εφαρμογή των διατάξεων του πα¬ 
ρόντος κανονισμού και των αποφάσεων του Δ.Σ. 

2. Με απόφαση του Μητροπολίτου δύνανται να εκχω¬ 
ρούνται στον αντιπρόεδρο του Ιδρύματος όλες οι αρ¬ 
μοδιότητες του Π ροέδρου ή μέρος αυτών για ορισμένο 
χρονικό διάστημα ή επ' αόριστον. 

Άρθρο 8 

Καθήκοντα του γραμματέως 
Ί. Ο γραμματεύς του Δ.Σ. 

α) τηρεί το βιβλίο Πρωτοκόλλου εισερχομένων και 
εξερχόμενων εγγράφων του Ιδρύματος και διεκπεραι- 
ώνει εν γένει την αλληλογραφία του Ιδρύματος. 

β) Συντάσσει τα πρακτικά των συνεδριάσεων του Δ.Σ. 
και φυλάσσει το βιβλίο των πρακτικών. 

γ) Τηρεί τα αρχεία των βιβλίων όλων των Μονάδων 
των Εκπαιδευτηρίων και φυλάσσει τις σφραγίδες αυτών. 

δ) Συντάσσει τις Βεβαιώσεις Φοίτησης στο νηπιαγω¬ 
γείο, τους τίτλους Σπουδών (απολυτήρια) για το Δημο¬ 
τικό, Γυμνάσιο και Λύκειο. 

Άρθρο 9 

Καθήκοντα του ταμία 
Ί. Ο ταμίας 

α) εισπράττει τα έσοδα του Ιδρύματος και ταυτόχρονα 
εκδίδει Γραμμάτιο εισπράξεως υπογραφόμενο από τον 
αντιπρόεδρο και τον ταμία. 

β) Για κάθε εισφορά σε είδος εκδίδεται απόδειξη πα¬ 
ραλαβής και γίνεται καταχώρηση στα οικεία βιβλία του 
Ιδρύματος. 

γ) Ενεργεί τις πληρωμές, αφού εκδοθεί το χρηματικό 
ένταλμα πληρωμής, το οποίο υπογράφεται από τον Αντι¬ 
πρόεδρο καιτονΤαμία. 

δ) Τηρεί το βιβλίο του Ταμείου, στο οποίο καταχωρί¬ 
ζονται τα έσοδα και τα έξοδα τα οποία πραγματοποιού¬ 
νται κατά την χρονική διάρκεια έκαστης οικονομικής 
χρήσεως. 

ε) Τηρεί τα διαχειριστικά βιβλία κάθε Μονάδας των 
Εκπαιδευτηρίων, τα οποία φυλάσσει καθώς και τα πα¬ 
ραστατικά στοιχεία των εισπράξεων και των πληρωμών. 

στ) Συντάσσει τον προϋπολογισμό και τον απολογισμό 
τους οποίους υποβάλλει εγκαίρως προς ψήφιση στο Δ.Σ. 

2.Τα διπλότυπα Γραμματίων Εισπράξεων και Πληρω¬ 
μών και το Βιβλίο Ταμείου φέρουν υποχρεωτικώς την 
θεώρηση της Ιεράς Μητροπόλεως Θήρας, Αμοργού και 
Νήσων. 

Άρθρο 10 

Τηρούμενα βιβλία 

1. Το Ίδρυμα τηρεί τα εξής βιβλία θεωρημένα από την 
Ιερά Μητρόπολη Θήρας, Αμοργού και Νήσων. 

α) Βιβλίο Πρωτοκόλλου Εισερχομένων και Εξερχόμε- 
νων εγγράφων. 

β) Βιβλίο Πρακτικών των Συνεδριάσεων του Διοικη¬ 
τικού Συμβουλίου 

γ) Μητρώο παιδιών. 

δ) Βιβλίο Ταμείου, διπλότυπα Γραμμάτια Εισπράξεως 
και διπλότυπα Γραμμάτια Πληρωμών, τα οποία είναι 
εκτελεστέα, εφ' όσον φέρουν την υπογραφή του Αντι¬ 
προέδρου και του Ταμία του Δ.Σ. 

ε) Βιβλίο κτηματολογίου για τυχόν ακίνητα περιουσι¬ 
ακά στοιχεία του Ιδρύματος και βιβλίο κινητών πραγ¬ 
μάτων. 

στ) Βιβλίο Παρουσίας Προσωπικού. 

ζ) Βιβλίο Συμβάντων. 

η) Βιβλίο εκδρομών, επισκέψεων, ομιλιών και διαλέ¬ 
ξεων. 

2. Το ίδρυμα τηρεί και άλλα βιβλία τα οποία κρίνονται 
από το Δ.Σ. απαραίτητα για τη λειτουργία του. 

Άρθρο 1Ί 

Προσωπικό των Εκπαιδευτηρίων 

1. Το προσωπικό όλων των Μονάδων των Εκπαι¬ 
δευτηρίων διακρίνεται σε έμμισθο (αμειβόμενο) και 
εθελοντικό (μη αμειβόμενο). Ο αριθμός του έμμισθου 
προσωπικού καθορίζεται με απόφαση του Δ.Σ., ώστε να 
καλύπτονται πλήρως οι ανάγκες λειτουργίας του Βρεφο¬ 
νηπιακού σταθμού, του Νηπιαγωγείου, του Δημοτικού, 
του Γυμνασίου και του Λυκείου, σύμφωνα μετην κείμενη 
νομοθεσία. 

2. Για την εύρυθμη, ομαλή και αποτελεσματική λει¬ 
τουργία κάθε Μονάδας προσλαμβάνεται Διευθυντής ή 
Διευθύντρια που να διαθέτει τα απαραίτητα τυπικά και 
ουσιαστικά προσόντα και ο οποίος έχει την ευθύνη λει¬ 
τουργίας της Μονάδας του, και συγκεκριμένα μεριμνά 
για την εκπαίδευση, την υγιεινή κατάσταση των παιδιών, 
για την διαπαιδαγώγηση τους, την ψυχαγωγία τους, την 
καλή διατροφή. Μεριμνά για την καθαριότητα των κτιρί¬ 
ων, παρέχει συμβουλευτική ενημέρωση και υποστήριξη 
στους γονείς των παιδιών, ενημερώνεται και συνεργάζε¬ 
ται με τους εκπαιδευτικούς που διδάσκουν στα επί μέ- 
ρουςτμήματα των Εκπαιδευτηρίων.Τον Διευθυντή ή την 


Διευθύντρια όταν απουσιάζει ή κωλύεται αναπληρώνει ο 
Υποδιευθυντής ή η Υποδιευθύντρια που ορίζεται από το 
Δ.Σ. του Ιδρύματος και στο πρόσωπό του συντρέχουν οι 
υπό του Νόμου οριζόμενες προϋποθέσεις και προσόντα. 

3. Η Διεύθυνση του Βρεφονηπιακού Σταθμού τηρεί το 
Βιβλίο συμβάντων, τα Ατομικά Δελτία Υγείας των παι¬ 
διών, το Βιβλίο παρουσίας αυτών, το Βιβλίο παρουσίας 
του προσωπικού του σταθμού, και το Μητρώο παιδιών 
του Βρεφονηπιακού Σταθμού. 

3α. Η Διεύθυνση του Νηπιαγωγείου τηρεί το Βιβλίο 
Μητρώου των νηπίων, Βιβλίο Πρωτοκόλλου Αλληλο¬ 
γραφίας (Κοινό και εμπιστευτικής), Βιβλίο Υλικού, Βιβλίο 
Πρακτικών του Συλλόγου Διδασκόντων, Βιβλίο Σχολικού 
Συμβουλίου και το Βιβλίο Ημερήσιου Προγράμματος 
του Νηπιαγωγείου. 

3β. Η Διεύθυνση του Δημοτικού τηρεί Βιβλίο Μητρώου 
και Προόδου μαθητών, Βιβλίο Πιστοποιητικών Σπουδής, 
Ημερολόγιο σχολικής ζωής, Πρωτόκολλο αλληλογραφί¬ 
ας (κοινό), Εμπιστευτικό πρωτόκολλο αλληλογραφίας, 
Βιβλίο Βιβλιοθήκης, Βιβλίο Εποπτικών Μέσων Διδασκα¬ 
λίας, Βιβλίο Πράξεων Συλλόγου Διδασκόντων και Βιβλίο 
πράξεων Διευθυντή, Βιβλίο πράξεων σχολικού συμβου¬ 
λίου καθώς και τα ακόλουθα έντυπα: Πιστοποιητικό 
Σπουδών, Αποδεικτικό μετεγγραφής, Τίτλος Προόδου, 
έντυπα που αφορούν στη βαθμολογία του μαθητή και 
έλεγχος προόδου. 

3γ. Η Διεύθυνση του Γυμνασίου και του Λυκείου τηρεί 
Πρωτόκολλο Αλληλογραφίας, Βιβλίο Πράξεων Διευθυ- 
ντού, Βιβλίο Πράξεων Συλλόγου Διδασκόντων, Ημερο¬ 
λόγιο Λειτουργίας Σχολείου, Βιβλία διδασκομένης ύλης 
κατά τάξη, Βιβλίο Μισθοδοσίας Προσωπικού, Βιβλίο Βι¬ 
βλιοθήκης, Βιβλίο Υλικού, Μητρώο Μαθητών, Ευρετήριο 
μερίδας εκάστου μαθητή, Βιβλίο φοιτήσεως (απουσιο¬ 
λόγιο), Βιβλίο Επιβολής Κυρώσεων (ποινολόγιο) καθώς 
και τα ακόλουθα υπηρεσιακά έντυπα: ατομικά δελτία 
μαθητών, έντυπα ημερησίων δελτίων φοιτήσεως των 
μαθητών κατά τάξη, ωρολόγια προγράμματα διδασκα¬ 
λίας μαθημάτων,τίτλοι σπουδών, έντυπα επαληθεύσεων 
τίτλων, υπηρεσιακά σημειώματα μετεγγραφής μαθητών, 
έντυπα εισηγήσεως ή επιβολής πειθαρχικών κυρώσεων, 
καταστάσεις βαθμολογίας προφορικής επιδόσεως μα¬ 
θητών, πιστοποιητικά δια στρατολογική χρήση, δελτία 
κινήσεως προσωπικού, καταστάσεις μισθοδοσίας προ¬ 
σωπικού. 

4. Για τις ανάγκες του Βρεφονηπιακού Σταθμού προ¬ 
σλαμβάνεται το απαραίτητο από το νόμο προσωπικό. 

4α. Για τις ανάγκες του Δημοτικού, Γυμνασίου και Λυ¬ 
κείου θα προσληφθούν εκπαιδευτικοί ειδικοτήτων ανά¬ 
λογα με το αναλυτικό πρόγραμμα σπουδών. 

5. Οι αποδοχές του προσωπικού του Ιδρύματος καθο¬ 
ρίζονται ελεύθερα με συμφωνία μεταξύ εργαζομένων 
και εργοδότη, δεν μπορούν όμως να είναι κατώτερες 
του ελάχιστου ημερομισθίου που προβλέπεται από τις 
ισχύουσες κάθε φορά συλλογικές συμβάσεις του Υπουρ¬ 
γείου Εργασίας. 

6. Λαμβανομένου υπόψη του εκκλησιαστικού χαρα¬ 
κτήρα του Ιδρύματος ελέγχεται η λειτουργία της συμπε¬ 
ριφοράς του προσωπικού του Ιδρύματος, η οποία πρέπει 

να είναι κόσμια, ευπρεπής και με ιδιαίτερα περισσεύματα 
αγάπης, επιείκειας και υπομονής. 

8. Οι θέσεις του προσωπικού που καλύπτονται από 
εθελοντές-άμισθους διέπονται από τις διατάξεις του πα¬ 
ρόντος Κανονισμού. Για το προσωπικό αυτής της κατηγο¬ 
ρίας δύναται το Δ.Σ. να ορίζει την καταβολή χρηματικού 
ποσού αντί οδοιπορικών. Επίσης, έπειτα από έγκριση του 
Δ.Σ. το Ίδρυμα δέχεται την πάσης φύσεως εθελοντική 
προσφορά υπηρεσιών από άτομα που εκφράζουν την 
επιθυμία τους να προσφέρουν τη βοήθειά τους σε αυτό. 

9. Ο γραμματεύς και ο ταμίας του Δ.Σ. του Ιδρύματος 
δύνανται να εκτελούν αντίστοιχα χρέη Γραμματέως και 
Λογιστή-διαχειριστή του Ιδρύματος. Με απόφαση του 
Δ.Σ. δύνανται να ανατίθενται σε μέλη αυτού καθήκοντα 
γραμματέως, ταμία, διαχειριστή-λογιστή και οδηγού. Η 
παροχή των ως άνω υπηρεσιών γίνεται άμισθα, είτε ένα¬ 
ντι αποζημιώσεως το ύψος της οποίας καθορίζεται με 
απόφαση του Δ.Σ., η οποία υποβάλλεται προς έγκριση 
στο εκκλησιαστικό συμβούλιο. 

9. Λαμβανομένης υπ' όψει της ιδιαιτερότητας του 
Ιδρύματος ως προς τον χαρακτήρα του (Εκκλησιαστι¬ 
κό), επιβάλλεται η συμπεριφορά του προσωπικού του 
Ιδρύματος να είναι κόσμια, ευπρεπής και με ιδιαίτερα πε¬ 
ρισσεύματα αγάπης, επιείκειας και υπομονής. Η έλλειψη 
των ανωτέρω καθώς και η μη ενδεδειγμένη σε χριστιανό 
απρεπής συμπεριφορά, άσεμνη περιβολή κπ. Συνιστούν 
παραπτώματα τα οποία ελέγχονται πειθαρχικά. 

10. Το Ίδρυμα μετά από απόφαση του Δ.Σ. δύναται 
να συνάπτει συμβάσεις με εξωτερικούς συνεργάτες π.χ. 
ιατρούς, εργαστήρια ώστε να πραγματοποιούνται οι 
εξιδεικευμένες ιατρικές εξετάσεις (όπως παιδιατρικές, 
οδοντιατρικές, αιματολογικές, ακτινολογικές κ.λπ.) των 
παιδιών. 

Άρθρο 12 

Καθήκοντα Γενικού Διευθυντή του Ιδρύματος 

Ί. Ο Διευθυντής του Ιδρύματος: 

α) έχει την ευθύνη για τη λειτουργία και διαχείριση του 
Ιδρύματος και συντονίζει τους επί μέρους Διευθυντές 
των μονάδων και όλο το προσωπικό αυτού, υπό την κα¬ 
θοδήγηση του Προέδρου του Δ.Σ. 

β) μεριμνά για την υγιεινή κατάσταση των φιλοξενου- 
μένων παιδιών, για την καλή διατροφή και την διαπαι¬ 
δαγώγησή τους. 

γ) εποπτεύει την καθαριότητα των μονάδων. 

δ) συντονίζει και ελέγχει το προσωπικό και τους συνερ¬ 
γάτες των εκπαιδευτηρίων για την ομαλή εφαρμογή του 
ημερησίου προγράμματος απασχόλησης. 

ε) παρέχει συμβουλευτική ενημέρωση και υποστήριξη 
στους γονείς των παιδιών. 

στ) τηρεί και ενημερώνει ανελλιπώς τα βιβλία παρου¬ 
σίας του προσωπικού του Ιδρύματος. 

ζ) δύναται να εκπροσωπεί το Ίδρυμα ενώπιον κάθε 
δικαστικής, εκκλησιαστικής ή άλλης Αρχής και σε όλες 
τις σχέσεις του με άλλα ιδρύματα, οργανισμούς, νομικά 
και φυσικά πρόσωπα. 

η) είναι υποχρεωμένος να γνωστοποιεί εγγράφως στο 
Δ.Σ. τις παρουσιαζόμενες κάθε φορά ελλείψεις και να 
υποδεικνύει την συμπλήρωσή τους. 


Άρθρο 13 

Αειτουργία των Εκπαιδευτηρίων 

1. Η λειτουργία του Βρεφονηπιακού Σταθμού αρχίζει 
την 10η Σεπτεμβρίου και λήγει την 31 η Αυγούστου του 
επόμενου ημερολογιακού έτους, επί πέντε ημέρες, δη¬ 
λαδή από Δευτέρα έως Παρασκευή. 

2. Η λειτουργία των υπόλοιπων Μονάδων των Εκπαι¬ 
δευτηρίων είναι αντίστοιχη των δημοσίων σχολείων.Το 
σχολικό έτος αρχίζει την 1 η Σεπτεμβρίου και λήγει στις 
31 Αυγούστου του επόμενου έτους. Το διδακτικό έτος 
αρχίζει την 1 η Σεπτεμβρίου και λήγει στις 21 Ιουνίου 
του επόμενου έτους. Η διδασκαλία των μαθημάτων αρ¬ 
χίζει στις 11 Σεπτεμβρίου και λήγει στις 15 Ιουνίου του 
επόμενου έτους. 

3. Η λειτουργία κάθε Μονάδας, το Πρόγραμμα Σπου¬ 
δών, το ωράριο λειτουργίας αυτής και ό, τι αφορά στις 
αργίες, εκδηλώσεις, παρελάσεις, εορτές και κάθε θέμα 
σχετικό με την λειτουργία του κάθε σχολείου, ρυθμί¬ 
ζονται από την εκάστοτε ισχύουσα νομοθεσία για τα 
ιδιωτικά εκπαιδευτήρια. Για κάθε θέμα που αφορά στα 
ανωτέρω και δεν προβλέπεται ρητά, αποφασίζει το Δ.Σ. 
του Ιδρύματος. 

Άρθρο 14 

Εγγραφή παιδιών 

1. Δικαίωμα εγγραφής στα Εκπαιδευτήρια έχουν κυ¬ 
ρίως τα παιδιά της Ενορίας του Ιερού Ναού Αναλήψεως 
Σωτήρος Καρτεράδου Θήρας και εφ' όσον υπάρχουν 
κενές θέσεις γίνονται δεκτά και παιδιά άλλων ενοριών 
της Ιεράς Μητροπόλεως Θήρας, Αμοργού και Νήσων. 
Δεν έχουν δικαίωμα εγγραφής παιδιά που πάσχουν από 
μεταδοτικά νοσήματα. 

2. Κατά την εγγραφή προηγούνται τα παιδιά εργαζό¬ 
μενων γονέων, πολύτεκνων, οικονομικά αδύναμων οικο¬ 
γενειών καθώς και παιδιά που έχουν ανάγκη φροντίδας 
από διάφορα κοινωνικά αίτια (π.χ. ορφανά από δύο γο¬ 
νείς ή τον ένα, παιδιά άγαμων μητέρων, διαζευγμένων ή 
σε διάσταση γονέων, παιδιά που προέρχονται από γονείς 
με σωματική ή πνευματική αναπηρία κ.λπ.). 

3. Στον βρεφονηπιακό σταθμό εγγράφονται παιδιά 
από 1,5-5 ετών. 

4. Στο νηπιαγωγείο φοιτούν νήπια, τα οποία στις 31 
Δεκεμβρίου του έτους εγγραφής συμπληρώνουν ηλικία 
πέντε (5) ετών. 

5 α. Στην Α'τάξη του Δημοτικού εγγράφονται υποχρε¬ 
ωτικά όσοι μαθητές συμπληρώνουν τη νόμιμη ηλικία. 
Οι εγγραφές πραγματοποιούνται από 1 μέχρι 15 Ιουνί¬ 
ου του προηγούμενου σχολικού έτους. Στις υπόλοιπες 
τάξεις οι μαθητές εγγράφονται αυτεπάγγελτα μετά την 
έκδοση των αποτελεσμάτων. 

5β. Εφ' όσον οι γονείς το επιθυμούν μπορεί να καθυ¬ 
στερήσει κατά ένα έτος η εγγραφή μαθητή στην Α'τάξη, 
όταν παρουσιάζει σοβαρές αδυναμίες να παρακολουθή¬ 
σει το πρόγραμμα της α'τάξης. 

6. Στην Α'Γυμνασίου εγγράφονται όσοι μαθητές κατέ¬ 
χουν απολυτήριο τίτλο Δημοτικού. Οι εγγραφές πραγ¬ 
ματοποιούνται μέχρι και την προηγούμενη ημέρα της 
έναρξης των μαθημάτων, (π.δ. 579/1982, ΦΕΚ 105 Α'). 

Στη Β'και Γ'Γυμνασίου εγγράφονται αυτεπαγγέλτως οι 
προαγόμενοι από την προηγούμενη τάξη. 

7. Στην ΑΆυκείου εγγράφονται όσοι μαθητές επιθυ¬ 
μούν και κατέχουν απολυτήριο τίτλο Γυμνασίου. Οι εγ¬ 
γραφές πραγματοποιούνται μέχρι και την προηγούμενη 
ημέρα της έναρξης των μαθημάτων, (π.δ. 579/1982, ΦΕΚ 
105Α').Στη Β'και Γ'Λυκείου εγγράφονται οι προαγόμενοι 
από την προηγούμενη τάξη. 

8. Ο αριθμός των εισαγόμενων παιδιών σε κάθε Μο¬ 
νάδα ορίζεται με απόφαση του Δ.Σ. σύμφωνα με την 
υφιστάμενη δυνατότητα των εγκαταστάσεων, αλλά και 
με τις απαιτήσεις της σχετικής νομοθεσίας. 

9. Η καταβολή μηνιαίας συνεισφοράς εκ μέρους της 
οικογένειας έχει την έννοια της συμμετοχής στο έξοδα 
λειτουργίας του σταθμού και βεβαίως συμβολικό χαρα¬ 
κτήρα και όχι κερδοσκοπικό. 

10. Η αποδοχή του παρόντος Κανονισμού και η τήρη¬ 
ση αυτού αποτελεί προϋπόθεση για την εγγραφή κάθε 
μαθητού και την φοίτηση αυτού στα εκπαιδευτήρια του 
Ιδρύματος. 

Άρθρο 15 

Διακοπή φιλοξενίας παιδιών 

1. Η διακοπή φιλοξενίας παιδιών πραγματοποιείται: 

α) Όταν το ζητήσουν με αίτηση τους οι γονείς και οι 
κηδεμόνες των παιδιών. 

β) Όταν παρουσιασθούν σοβαρά προβλήματα στην 
υγεία ή τη συμπεριφορά των παιδιών και δεν μπορούν 
ν'αντιμετωπιστούν από το Παιδικό Σταθμό. 

γ) Όταν κατ' εξακολούθηση και παρά τις έγγραφες ει¬ 
δοποιήσεις του Δ.Σ. προς τους γονείς, αυτοί δεν συμμορ¬ 
φώνονται προς το πρόγραμμα λειτουργίας του Σταθμού 
και των Εκπαιδευτηρίων. 

δ) Όταν απουσιάζουν συνεχώς πέραν του ενός (1) μη¬ 
νάς αδικαιολόγητα τα παιδιά από τον Σταθμό. 

ε) Όταν δεν καταβάλλεται από τους γονείς πέραν των 
δύο (2) μηνών η οικονομική τους συμμετοχή χωρίς να 
υπάρχει σοβαρός προς τούτο λόγος και αφού προη¬ 
γουμένως ειδοποιηθούν εγγράφως να καταβάλουν το 
οφειλόμενο ποσό των τροφείων. 

Άρθρο 16 

Μεταφορά παιδιών 

1 .Τα φιλοξενούμενα παιδιά του Σταθμού και τα παιδιά 
που φοιτούν στα εκπαιδευτήρια μεταφέρονται από και 
προς τις οικίες τους με την φροντίδα και ευθύνη των γο¬ 
νέων ή των κηδεμόνων τους, είτε με την χρήση σχολικών 
λεωφορείων, η οποία γίνεται πάντοτε με τη σύμφωνη 
γνώμη των γονέων ή κηδεμόνων. 

Άρθρο 17 

Ειδικές διατάξεις-Κατάργηση του Ιδρύματος 

Ι.Το παρόν εκκλησιαστικό ίδρυμα καταργείται όταν 
καθίσταται αδύνατη η λειτουργία του ή δεν εκπληρώνει 
τις προϋποθέσεις και την αποστολή του ή παρεκκλίνει 
των σκοπών του. Η απόφαση καταργήσεώς του λαμβά- 
νεται από την Ιερά Σύνοδο, ύστερα από πρόταση του 
οικείου Μητροπολίτη, κατόπιν ομόφωνης γνώμης του 
εκκλησιαστικού συμβουλίου κατόπιν αιτιολογημένης 


αποφάσεως-αιτήσεως του Δ.Σ. του Ιδρύματος. Το Ίδρυ¬ 
μα καταργείται από της δημοσιεύσεωςτης αποφάσεως 
της Δ.Ι.Σ. 

2. Σε περίπτωση κατάργησης του Ιδρύματος, κάθε 
κινητό και ακίνητο περιουσιακό στοιχείο αυτού ανήκει 
αυτοδικαίως στο Νομικό Πρόσωπο του Ιερού Ναού Ανα- 
λήψεως Σωτήρος Καρτεράδου Θήρας. 

Άρθρο 18 

Τροποποίηση του Κανονισμού 

Ο παρών Κανονισμός τροποποιείται με απόφαση της 
Ιεράς Συνόδου, ύστερα από πρόταση του οικείου Μη¬ 
τροπολίτη, κατόπιν ομόφωνης αποφάσεως-αιτήσεως 
του Δ.Σ του Ιδρύματος, μετά σύμφωνης και ομόφωνης 
γνώμης του Εκκλησιαστικού Συμβουλίου του Ιερού Ναού 
Αναλήψεως Καρτεράδου Θήρας. Η τροποποίηση ισχύει 
από της δημοσιεύσεως της αποφάσεως της Δ.Ι.Σ. στην 
Εφημερίδα της Κυβερνήσεως και το περιοδικό «ΕΚΚΑΗ- 
ΣΙΑ». 

Άρθρο 19 

Ισχύς του Κανονισμού 

Η ισχύς του παρόντος Κανονισμού αρχίζει υπό την 
δημοσίευση του στην Εφημερίδα της Κυβερνήσεως. Ο 
Κανονισμός αυτός δημοσιεύεται και στο Επίσημο Δελτίο 
της Εκκλησίας της Ελλάδος «Εκκλησία». 

Άρθρο 20 

Κάλυψη δαπάνης 

Από τον παρόντα Κανονισμό, των μελλόντων να λει¬ 
τουργήσουν Νηπιαγωγείου, Δημοτικού Σχολείου Γυμνα¬ 
σίου και Άυκείου, δεν προκαλείται δαπάνη εις βάρος του 
νομικού προσώπου της Ιεράς Μητροπόλεως Θήρας, 
Αμοργού και Νήσων ή του Ιερού Ναού Αναλήψεως Σω¬ 
τήρος Καρτεράδου Θήρας. Τυχόν μελλοντική δαπάνη, 
βαρύνουσα τα ως άνω νομικά πρόσωπα δημοσίου δι¬ 
καίου, θα προβλεφθεί στους οικείους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2017 

Ο Πρόεδρος 

ΤΟ Αθηνών ΙΕΡΩΝΥΜΟΣ 


Αριθμ. 4061/1993 (3) 

Σύσταση καί λειτουργία Εκκλησιαστικού Ιδρύ¬ 
ματος υπό την επωνυμίαν «ΙΔΡΥΜΑ ΕΝΙΣΧΥΣΕ- 
ΩΣ ΚΑΙ ΕΠΙΜΟΡΦΩΣΕΩΣΤΟΥ ΕΥΑΓΟΥΣ ΚΛΗΡΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙ- 
ΤΗΣ "Ο ΚΑΛΟΣ ΠΟΙΜΗΝ"». 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Λαβούσα υπ'όψιν: 

1. τα άρθρα 29 παραγρ. 2 και 59 παραγρ. 2 του ν. 590/ 
1977 «Περί Καταστατικού Χάρτου της Εκκλησίας της 

Ελλάδος» (Α' 146), και το άρθρο 68 παρ. 1, 5α' του ν. 
4235/2014, 

2. τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, οι οποίες απορρέουν από 
τας Ευαγγελικός επιταγάς, τους Ιερούς Κανόνας και τους 
νόμους του Κράτους, 

3. τας υφισταμένας κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Σερρών και 
Νιγρίτης, 

4. την 932/1.9.2017 Πρότασιντου Σεβασμιωτάτου Μη¬ 
τροπολίτου Σερρών και Νιγρίτης Θεολόγου, 

5. την υπ' αριθμ. 28/4.9.2017 Γνωμοδότησιν του Ειδι¬ 
κού Νομικού Συμβούλου της Ιερός Συνόδου της Εκκλη¬ 
σίας της Ελλάδος και 

6. την από 6.9.2017 απόφασιν της Διαρκούς Ιερός Συ¬ 
νόδου, αποφασίζει: 

Συνιστά εις την Ιερόν Μητρόπολιν Σερρών και Νιγρίτης 
εκκλησιαστικόν ίδρυμα υπό την επωνυμίαν «ΙΔΡΥΜΑ 
ΕΝΙΣΧΥΣΕΩΣ ΚΑΙ ΕΠΙΜΟΡΦΩΣΕΩΣΤΟΥ ΕΥΑΓΟΥΣ ΚΛΗ- 
ΡΟΥΤΗΣ ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ ΝΙΓΡΙΤΗΣ 
"0 ΚΑΛΟΣ ΠΟΙΜΗΝ"», η οργάνωσις, διοίκησις, διαχείρι- 
σις και λειτουργία του οποίου θα διέπεται από τας δια¬ 
τάξεις του επομένου Κανονισμού: 

ΚΑΝΟΝΙΣΜΟΣ 

ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 

ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ 

ΕΠΩΝΥΜΙΑ«ΙΔΡΥΜΑ ΕΝΙΣΧΥΣΕΩΣ ΚΑΙ 

ΕΠΙΜΟΡΦΩΣΕΩΣΤΟΥ ΕΥΑΓΟΥΣ ΚΛΗΡΟΥ 

ΤΗΣ ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ 

ΚΑΙ ΝΙΓΡΙΤΗΣ"0 ΚΑΛΟΣ ΠΟΙΜΗΝ"» 

Άρθρο 1 

ΣΥΣΤΑΣΗ - ΕΠΩΝΥΜΙΑ - ΕΔΡΑ -ΣΦΡΑΓΙΔΑ 

Συνιστάται Εκκλησιαστικό Ίδρυμα με την επωνυμία: 
«ΙΔΡΥΜΑ ΕΝΙΣΧΥΣΕΩΣ ΚΑΙ ΕΠΙΜΟΡΦΩΣΕΩΣΤΟΥ ΕΥΑ¬ 
ΓΟΥΣ ΚΛΗΡΟΥΤΗΣ ΙΕΡΑΣ ΜΗΤΡΟΠΟΛΕΩΣ ΣΕΡΡΩΝ ΚΑΙ 
ΝΙΓΡΙΤΗΣ "0 ΚΑΛΟΣ ΠΟΙΜΗΝ"», το οποίο θα λειτουργεί 
ως εξηρτημένη υπηρεσία του Νομικού Προσώπου της 
Ιερός Μητροπόλεως Σερρών και Νιγρίτης, αυτοτελούς 
διαχειρίσεως και μη κερδοσκοπικού χαρακτήρος. Έδρα 
του Ιδρύματος είναι η πόλις των Σερρών και συγκεκρι¬ 
μένα τα γραφεία της Ιερός Μητροπόλεως Σερρών και 
Νιγρίτης (Κύπρου 10). Το Ίδρυμα έχει δική του σφραγί¬ 
δα με δύο επάλληλους κύκλους. Στον εξωτερικό κύκλο 
αναγράφονται οι λέξεις «ΙΕΡΑ ΜΗΤΡΟΠΟΛΙΣ ΣΕΡΡΩΝ 
ΚΑΙ ΝΙΓΡΙΤΗΣ» και στον εσωτερικό η επωνυμία του Ιδρύ¬ 
ματος «ΙΔΡΥΜΑ ΕΝΙΣΧΥΣΕΩΣ ΚΑΙ ΕΠΙΜΟΡΦΩΣΕΩΣΤΟΥ 
ΕΥΑΓΟΥΣ ΚΛΗΡΟΥ"0 ΚΑΛΟΣ ΠΟΙΜΗΝ"», με την εικόνα 
του Καλού Ποιμένος Ιησού Χριστού. 

Άρθρο 2 

ΣΚΟΠΟΙ ΤΟΥ ΙΔΡΥΜΑΤΟΣ 

Σκοποί του Ιδρύματος είναι: 

α) Η εν γένει συμβολή στην πληρέστερη και αρτιότερη 
πνευματική, ποιμαντική, ιεραποστολική, κοινωνική και 
φιλανθρωπική διακονία όλων των κληρικών της Ιερός 
Μητροπόλεως Σερρών και Νιγρίτης, στο πλαίσιο της 
Ορθόδοξης Πίστεως και της πατερικής παραδόσεως 
και διδασκαλίας. 


β) Η παροχή παντός είδους οικονομικής βοήθειας 
στους κληρικούς της Ιερός Μητροπόλεως Σερρών και 
Νιγρίτης, που χρειάζονται στήριξη με κοινωνικά και οι¬ 
κονομικά κριτήρια. 

γ) Η συμπαράσταση στα προβλήματα που αντιμετω¬ 
πίζουν οι κληρικοί και οι οικογένειέςτους. 

δ) Η διοργάνωση σεμιναρίων, ομιλιών και παντός εί¬ 
δους εκδηλώσεων ως και η έκδοσις πνευματικών βιβλίων 
για την επιμόρφωση των κληρικών και την ενημέρωση 
των πιστών γύρω από τα προβλήματα που αντιμετωπί¬ 
ζουν οι κληρικοί και οι οικογένειές τους κατά την δια¬ 
κονία τους. 

ε) Η δημιουργία και λειτουργία ξενώνος για όσους 
κληρικούς και τις οικογένειέςτους έχουν ανάγκη, όπως 
και για τους συνταξιούχους και γεγηρακότες κληρικούς 
(αγάμους ή εν χηρεία). 

στ) Η ενημέρωση των εφημερίων για θέματα λειτουρ¬ 
γικού, πνευματικού, εκκλησιολογικού, ποιμαντικού και 
κοινωνικού χαρακτήρος. 

ζ) Η οικονομική ενίσχυση σε εμπεριστάτους κληρι¬ 
κούς, που τοποθετούνται σε ενορίες, στις οποίες δεν 
υπάρχει διορισμένος Ιερέας. 

η) Η διενέργεια επιστημονικών μελετών - συνεδρίων 
σχετικών με τα προβλήματα του εφημεριακού Κλήρου 
και των μελών των οικογενειών τους. 

θ) Η ασφάλιση των κληρικών που στερούνται αυτής σε 
φορείς ιδιωτικής ασφάλισης, ώστε να εξασφαλίζεται η ια¬ 
τρική τους περίθαλψη και ενδεχομένως η σύνταξή τους. 

ι) Η χορήγηση υποτροφιών στα παιδιά των κληρικών 
της τοπικής Εκκλησίας, που διακρίνονται για τις επιδό¬ 
σεις τους στο σχολείο και για το ήθος τους. 

ια) Η χορήγηση υποτροφιών σε νέους που θέλουν να 
ιερωθούν και διακρίνονται για το ήθος και το ορθόδοξο 
χριστιανικό τους φρόνημα. 

ιβ) Υπό τον όρον κληρικός στον παρόντα Κανονισμόν 
νοείται ο έγγαμος και άγαμος εφημεριακός κλήρος (πρε- 
σβύτεροι και διάκονοι) ως και οι μοναχοί της Εκκλησίας 
των Σερρών. 

Άρθρο 3 

Οργάνωση - Διοίκηση -Διοικητικό Συμβούλιο 

1. Το Ίδρυμα τελεί υπό τον πνευματικό και ιεραρχικό 
έλεγχο των οργάνων της Ιερός Μητροπόλεως Σερρών 
και Νιγρίτης και διοικείται από τριμελές Διοικητικό Συμ¬ 
βούλιο που απαρτίζεται από: 

α) Τον εκάστοτε Μητροπολίτη Σερρών και Νιγρίτης, 
ως Πρόεδρο, με αναπληρωτή τον εκάστοτε Πρωτοσύ- 
γκελλο της Ιερός Μητροπόλεως, ο οποίος σε περίπτωση 
κωλύματος ή απουσίας του Μητροπολίτου αναπληρώνει 
αυτόν και προεδρεύει του Δ.Σ. 

β) Έναν Κληρικό της Ιερός Μητροπόλεως Σερρών και 
Νιγρίτης, οριζόμενο από τον Μητροπολίτη. 

γ) Έναν λαϊκό, κάτοικο της περιφέρειας της Ιερός Μη¬ 
τροπόλεως Σερρών και Νιγρίτης, που διακρίνεται για 
την ευσέβεια, το ήθος, την πνευματική κατάρτιση και 
ωριμότητά του και το ενδιαφέρον του για τη ζωή και το 
έργο της τοπικής Εκκλησίας, ο οποίος ορίζεται, μαζί με 
τον αναπληρωτή του, από τον Μητροπολίτη, μετά από 
απόφαση του Μητροπολιτικού Συμβουλίου. 

2. Η θητεία των μελών του Δ.Σ., τακτικών και αναπλη¬ 
ρωματικών, ορίζεται τριετής, οι δε διορισθέντες δύνα- 
νται να επαναδιορισθούν. Το αξίωμα των μελών του Δ.Σ. 
είναι τιμητικό και άμισθο. 

3. Μέλη του Δ.Σ. που δεν ανταποκρίνονται στα κα- 
θήκοντά τους ή κωλύονται στην άσκηση αυτών ή δεν 
συμβάλλουν στην εύρυθμη, ομαλή και αποτελεσματική 
λειτουργία του Ιδρύματος, ή προβαίνουν σε ενέργειες 
που έρχονται σε αντίθεση με τους σκοπούς του Ιδρύ¬ 
ματος, ή παραιτούνται προ της λήξεως της θητείας τους, 
παύονται και αντικαθίστανται από τον Μητροπολίτη. 

4. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον γραμματέα 
και τον ταμία. 

5. Το Δ.Σ. συνέρχεται τακτικά κάθε τρίμηνο και εκτά¬ 
κτως όταν παρίσταται ανάγκη, ύστερα από πρόσκληση 
του Προέδρου ή σε περίπτωση απουσίας ή κωλύματος 
αυτού, του αναπληρωτού αυτού ή ύστερα από έγγραφη 
αίτηση προς τον Πρόεδρο δύο τουλάχιστον μελών του, 
στην οποία πρέπει να αναφέρουν και τα προτεινόμενα 
προς συζήτηση θέματα. 

6. Το Δ.Σ. ευρίσκεται σε απαρτία και αποφασίζει νό¬ 
μιμα, όταν παρίσταται οπωσδήποτε ο Πρόεδρος, ή σε 
περίπτωση κωλύματος ή απουσίας αυτού ο αναπληρω¬ 
τής του και ένα (1) τουλάχιστον από τα μέλη του, οι δε 
αποφάσεις αυτού λαμβάνονται κατά πλειοψηφία των 
παρόντων μελών. Σε περίπτωση ισοψηφίας υπερισχύει 
η ψήφος του Προέδρου. 

Άρθρο 4 

Αρμοδιότητες του Διοικητικού Συμβουλίου 

Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: 

α) Αποφασίζει για κάθε θέμα που αφορά στην ορ¬ 
γάνωση, διοίκηση και λειτουργία του Ιδρύματος, στη 
διαχείριση και αξιοποίηση εν γένει των κάθε φύσης πε¬ 
ριουσιακών στοιχείων, που έχουν διατεθεί σε χρήση του 
Ιδρύματος, και στη διάθεση των πόρων του Ιδρύματος, 
καθώς και για κάθε ενέργεια που σχετίζεται με την εκ¬ 
πλήρωση των σκοπών αυτού. 

β) Υποβάλλει προς έγκριση στο Μητροπολιτικό Συμ¬ 
βούλιο της Ιεράς Μητροπόλεως Σερρών και Νιγρίτης 
κάθε απόφαση την οποία λαμβάνει σε εκτέλεση του 
παρόντος Κανονισμού. 

γ) Συνεργάζεται για όλα τα σχετικά ζητήματα με το 
Μητροπολιτικό Συμβούλιο, με τα Εκκλησιαστικά Συμ¬ 
βούλια των Ιερών Ναών και τα Διοικητικά Συμβούλια των 
φιλανθρωπικών, κοινωφελών και λοιπών Εκκλησιαστι¬ 
κών Ιδρυμάτων της περιφέρειας της Ιεράς Μητροπόλεως 
Σερρών και Νιγρίτης, με διάφορους πολιτιστικούς, επι¬ 
στημονικούς και φιλανθρωπικούς συλλόγους, καθώς και 
με τηνΤοπική Αυτοδιοίκηση, τους τοπικούς φορείς και εν 
γένει τις αρμόδιες κρατικές υπηρεσίες για την προαγωγή 
και επίτευξη των σκοπών του Ιδρύματος. 

δ) Μεριμνά για την εξεύρεση οικονομικών πόρων και 
την επαύξηση αυτών και για την εύρυθμη, ομαλή, απρό¬ 
σκοπτη και αποτελεσματική λειτουργία του Ιδρύματος. 

ε) Προτείνει στο Μητροπολιτικό Συμβούλιο, το οποίο 
αποφασίζει σχετικά, την πρόσληψη από το νομικό πρό¬ 


σωπο της Ιεράς Μητροπόλεως, εφόσον υπάρχει ανά¬ 
γκη, του προσωπικού για τη λειτουργία του Ιδρύματος, 
σύμφωνα με τις διατάξεις της κείμενης νομοθεσίας, και 
εποπτεύει αυτό. 

στ) Αποφασίζει επί των αιτήσεων για παροχές από το 
Ίδρυμα. 

ζ) Καταρτίζει τον ετήσιο Προϋπολογισμό και Απολο¬ 
γισμό του Ιδρύματος, τους οποίους και υποβάλλει για 
έγκριση στο Μητροπολιτικό Συμβούλιο. 

η) Αποφασίζει για την ανακήρυξη δωρητών, ευεργε¬ 
τών και μεγάλων ευεργετών του Ιδρύματος. 

θ) Εισηγείται στο Μητροπολιτικό Συμβούλιο, το οποίο 
αποφασίζει σχετικά, την αποδοχή η την αποποίηση δω¬ 
ρεών, κληρονομιών, και κληροδοσιών κινητών και ακινή¬ 
των, φυσικών και νομικών προσώπων, καταλειπομένων 
υπέρ αυτού, και τα σχετικά με την άσκηση αγωγών, την 
παραίτηση από δικόγραφα αγωγών, από διαδικαστικές 
πράξεις και από ολόκληρη τη δίκη, την παραίτηση από 
ένδικα μέσα, τον συμβιβασμό η την εξωδικαστική επί¬ 
λυση διαφορών. 

ι) Μπορεί με απόφασή του να αναθέτει την εκπροσώ¬ 
πηση του Ιδρύματος για την εκτέλεση συγκεκριμένων 
πράξεων σε άλλο μέλος του Δ.Σ. (πλην του Προέδρου) 
ή σε τρίτο πρόσωπο. 

ια) Αποφασίζει για κάθε άλλο θέμα, το οποίο ανακύπτει 
κατά την εφαρμογή των διατάξεων του παρόντος Κανο¬ 
νισμού και δεν προβλέπεται ρητά σε αυτόν, υπό τον όρο 
της έγκρισης των αποφάσεών του από το Μητροπολιτικό 
Συμβούλιο. 

Άρθρο 5 

Αρμοδιότητες του Προέδρου, του γραμματέα και 
του ταμία του Διοικητικού Συμβουλίου 
Ί. Ο Πρόεδρος του Δ.Σ.: 

α) Έχει την ευθύνη όλων των δραστηριοτήτων του 
Ιδρύματος και συντονίζει τα μέλη του Δ.Σ. για την υλο¬ 
ποίηση των σκοπών του Ιδρύματος. 

β) Εκπροσωπεί το Ίδρυμα ενώπιον κάθε Διοικητικής, 
Δικαστικής και Εκκλησιαστικής Αρχής και οποιασδήποτε 
άλλης Αρχής και σε όλες του τις σχέσεις με άλλα ιδρύμα¬ 
τα, οργανισμούς, νομικά και φυσικά πρόσωπα. 

γ) Λαμβάνει γνώση όλων των εισερχομένων και εξερ- 
χόμενων εγγράφων του Ιδρύματος, συνυπογράφει με 
τον γραμματέα όλη την αλληλογραφία αυτού και συνυ¬ 
πογράφει μετον ταμία τα οικονομικής φύσεως έγγραφα. 

δ) Συγκαλεί το Δ.Σ. σε τακτικές ή έκτακτες συνεδριά¬ 
σεις, διευθύνει σε αυτές τις συζητήσεις και συνυπογράφει 
με τον γραμματέα τα πρακτικά των συνεδριάσεων. 

ε) Εν γένει μεριμνά για την εφαρμογή των διατάξεων 
του παρόντος Κανονισμού. 

2. ΟΣεβ. Πρόεδρος αναπληρούται υπό του Πρωτοσυ- 
γκέλλου της Ιεράς Μητροπόλεως, σε περίπτωση απουσί¬ 
ας ή κωλύματος, σε όλες τις ως άνω αρμοδιότητες αυτού 
και ενεργεί κατόπιν εντολής του. 

3.0 Γραμματέας του Δ.Σ. τηρεί το Βιβλίο Πρωτοκόλλου 
εισερχομένων και εξερχομένων εγγράφων του Ιδρύμα¬ 
τος και συντάσσει όλα τα έγγραφα και όλη την αλλη¬ 
λογραφία του Ιδρύματος για την οποία ενημερώνει τον 
Πρόεδρο και την οποία συνυπογράφει με αυτόν. Επίσης 

τηρεί τα λοιπά γενικά βιβλία, απαραίτητα για τη λειτουρ¬ 
γία του Ιδρύματος, των οποίων την τήρηση ήθελε να 
αποφασίσει το Δ.Σ. αυτού και το Βιβλίο Πρακτικών των 
συνεδριάσεων του Δ.Σ. του Ιδρύματος, συνυπογράφει με 
τον Πρόεδρο τα εν λόγω Πρακτικά, τα οποία συντάσσει 
και φυλάσσει τα έγγραφα, την αλληλογραφία, τα βιβλία 
και την σφραγίδα του Ιδρύματος. 

4.0 Ταμίας ενεργεί για λογαριασμό του Δ.Σ., έναντι του 
οποίου είναι υπόλογος, τις διαχειριστικές πράξεις ανα¬ 
φορικά προς τα κάθε φύσης περιουσιακά στοιχεία, που 
έχουν διατεθεί σε χρήση του Ιδρύματος. Τηρεί το Βιβλίο 
Ταμείου, καθώς και τα διπλότυπα Γραμμάτια Εισπράξεως, 
θεωρημένα απάτην Ιερά Μητρόπολη μετην ένδειξη «Δια 
τοΊδρυμα Ενίσχυσεως και Επιμόρφωσεωςτου Εφημερι- 
ακού Κλήρου της Ιεράς Μητροπόλεως Σερρών και Νιγρί- 
της "ο Καλός Ποιμήν"», τα οποία συνυπογράφει με τον 
Πρόεδρο, διενεργεί τις πληρωμές για κάθε δαπάνη που 
προβλέπεται στον εγκεκριμένο Προϋπολογισμό, βάσει 
διπλοτύπων ενταλμάτων πληρωμής, θεωρημένων από 
την Ιερά Μητρόπολη, τα οποία επίσης συνυπογράφει, 
όπως άλλωστε και όλα τα οικονομικής φύσης έγγραφα, 
με τον Πρόεδρο. Ευθύνεται για την φύλαξη των χρημά¬ 
των του Ιδρύματος, τα οποία κατατίθενται σε ιδιαίτερο 
λογαριασμό μιας από τιςΤράπεζες που λειτουργούν στην 
πόλη των Σερρών, στο όνομα του νομικού προσώπου 
της Ιεράς Μητροπόλεως Σερρών και Νιγρίτης με την έν¬ 
δειξη «Ίδρυμα Ενισχύσεως και Επιμορφώσεωςτου Εφη- 
μεριακού Κλήρου "ο Καλός Ποιμήν"». Έχει την ευχέρεια 
να παρακρατεί εξ αυτών ποσό αναγκαίο για την κάλυψη 
των εκτάκτων και επειγουσών δαπανών του Ιδρύματος, 
το ύψος του οποίου καθορίζεται με απόφαση του Δ.Σ., 
και διενεργεί αναλήψεις χρημάτων κατόπιν αποφάσεως 
του Δ.Σ., για την λήψη της οποίας είναι απαραίτητη η 
έγκρισιςτου Μητροπολίτου, ως Προέδρου. Επίσης, τηρεί 
το Βιβλίο Εσόδων και Εξόδων, το Βιβλίο Κτηματολογίου 
και κάθε άλλο βιβλίο ή στοιχείο κριθεί απαραίτητο για 
την εύρυθμο οικονομική διαχείριση του Ιδρύματος. 

Άρθρο 6 

Προσωπικό του Ιδρύματος 

Το Ίδρυμα κατά βάσιν λειτουργεί στην βάση του εθε¬ 
λοντισμού. Στο εθελοντικό προσωπικό συγκαταλέγονται 
όσοι με τη θέλησή τους και άνευ αμοιβής παρέχουν τις 
υπηρεσίες τους στο Ίδρυμα. Έμμισθο προσωπικό δύνα- 
ται να προσληφθεί εκτάκτως από το νομικό πρόσωπο 
της Ιεράς Μητροπόλεως Σερρών και Νιγρίτης, με προ¬ 
ηγούμενη απόφαση του Μητροπολιτικού Συμβουλίου 
κατόπιν σχετικής προτάσεως του Δ.Σ. του Ιδρύματος, 
όποτε παραστεί συγκεκριμένη ανάγκη, σύμφωνα με τις 
διατάξεις της κειμένης νομοθεσίας. 

Άρθρο 7 

Τηρούμενα Βιβλία 

Το Ίδρυμα έχει αυτοτελή διαχείριση και τηρεί υποχρε- 
ωτικώς, με τη μέριμνα του γραμματέα και του ταμία του 
Δ.Σ., τα γενικά και διαχειριστικά αυτού βιβλία, τα οποία 
πρέπει να φέρουν ιδία αρίθμηση το καθένα κατά φύλλο 
και να είναι θεωρημένα νομίμως από την Ιερά Μητρό¬ 
πολη Σερρών και Νιγρίτης, ήτοι: 

1) Βιβλίο Πρωτοκόλλου εισερχομένων και εξερχομέ- 
νων εγγράφων, 


2) Βιβλίο Πρακτικών των Συνεδριάσεων του Δ.Σ., 

3) Βιβλίο Ταμείου και αριθμημένα κατ'αύξοντα αριθ¬ 
μό διπλότυπα γραμμάτια εισπράξεως και εντάλματα 
πληρωμής, τα οποία είναι εκτελεστέα εφ' όσον φέρουν 
την υπογραφή του Προέδρου και τουΤαμία του Δ.Σ. του 
Ιδρύματος, 

4) Βιβλίο Αποθήκης, 

5) Βιβλίο Κτηματολογίου, στο οποίο καταγράφονται 
όλα τα ακίνητα περιουσιακά στοιχεία, που έχουν διατεθεί 
σε χρήση του Ιδρύματος, 

6) Βιβλίο Υλικού, στο οποίο καταγράφονται όλα τα κι¬ 
νητά περιουσιακά στοιχεία, που έχουν διατεθεί σε χρήση 
του Ιδρύματος. 

Άρθρο 8 

Πόροι του Ιδρύματος και διάθεσή τους 

1. Πόροι του Ιδρύματος είναι: 

α) Οι κατ' έτος νομίμως αναγραφόμενες εισφορές 
στους Προϋπολογισμούς των Ιερών Ναών και Παρεκ- 
κλησίων της Ιεράς Μητροπόλεως Σερρών και Νιγρίτης. 

β) Η τακτική επιχορήγηση εκ του Εράνου Αγάπης σε 
ποσοστό 3% εκ του ετησίου συλλεγησομένου ποσού 
από κάθε Ιερό Ναό και Παρεκκλήσιο της Ιεράς Μητρο¬ 
πόλεως Σερρών και Νιγρίτης. 

γ) Οι αυτοπροαιρέτως κατά μήνα διδόμενες χρηματι¬ 
κές συνεισφορές του Μητροπολίτου και των Εφημερίων 
της Ιεράς Μητροπόλεως Σερρών και Νιγρίτης. 

δ) Κρατικές επιχορηγήσεις, επιχορηγήσεις από τα ει¬ 
δικά, σχετικά με τους σκοπούς του, προγράμματα της 
Ευρωπαϊκής Ένωσης, επιχορηγήσεις Διεθνών Οργανι¬ 
σμών, επιχορηγήσεις της Νομαρχιακής ή Τοπικής Αυτο¬ 
διοίκησης, Οργανισμών και άλλων Νομικών Προσώπων 
Δημοσίου ή Ιδιωτικού Δικαίου, επιχορηγήσεις φυσικών 
προσώπων και κάθε άλλη νόμιμη επιχορήγηση. 

ε) Πρόσοδοι από την αξιοποίηση των κάθε φύσεως 
περιουσιακών στοιχείων, που έχουν διατεθεί σε χρήση 
του Ιδρύματος 

στ) Πρόσοδοι από την πραγματοποίηση διαφόρων 
εκδηλώσεων του Ιδρύματος, 
ζ) Δωρεές, κληρονομιές και κληροδοσίες κινητών και 
ακινήτων, εκ μέρους φυσικών και νομικών προσώπων, 
καταλειπόμενες υπέρ αυτού και περιερχόμενες κατά 
πλήρη κυριότητα στο νομικό πρόσωπο της Ιεράς Μη¬ 
τροπόλεως Σερρών και Νιγρίτης. 
η) Εισφορές φίλων του Ιδρύματος, 
θ) Κάθε άλλη πρόσοδος, σύμφωνη με το Ορθόδοξο 
Χριστιανικό πνεύμα, που προέρχεται από κάθε νόμιμη 
πηγή και δεν κατονομάζεται ρητά στον παρόντα Κανο¬ 
νισμό, κατόπιν αποφάσεως του οικείου Μητροπολιτικού 
Συμβουλίου, προτάσει του Δ.Σ., στην οποία θα ορίζεται 
ειδικά η νομιμότητα της σχετικής πράξης αποδοχής της 
προσόδου και εάν αυτή εξυπηρετεί τους σκοπούς του 
Ιδρύματος. 

2. Η περιέλευση οιουδήποτε κινητού ή ακινήτου πράγ¬ 
ματος στη χρήση του Ιδρύματος γίνεται πάντα στο όνομα 
του νομικού προσώπου της Ιεράς Μητροπόλεως Σερρών 
και Νιγρίτης, στο οποίο μεταβιβάζεται η κυριότητα, νομή 
και κατοχή του πράγματος. Στην πράξη δε της μεταβίβα¬ 
σης γίνεται ειδικότερη μνεία και αναφορά με την ένδειξη 
«Για το Ίδρυμα Ενισχύσεως και Επιμορφώσεως του Εφη- 

μεριακού Κλήρου της Ιεράς Μητροπόλεως Σερρών και 
Νιγρίτης "ο Καλός Ποιμήν"», το οποίο, ως εκκλησιαστικό 
ίδρυμα, θα έχει τη χρήση για όσο χρόνο υφίσταται, προς 
εκπλήρωση των σκοπών του. 

3. Οι ανωτέρω πόροι του Ιδρύματος διατίθενται κατό¬ 
πιν αποφάσεως του Δ.Σ. αυτού, που εγκρίνεται από το 
οικείο Μητροπολιτικό Συμβούλιο, για: 
α) Την υλοποίηση των σκοπών του Ιδρύματος, 
β) Την κάλυψη των τρεχουσών δαπανών του Ιδρύμα¬ 
τος, 

γ) Τις αμοιβές και τις ασφαλιστικές εργοδοτικές εισφο¬ 
ρές του τυχόν υπηρετούντος εμμίσθου προσωπικού, 
σύμφωνα με τις διατάξεις της κείμενης νομοθεσίας, 
δ) Την κάλυψη κάθε δαπάνης του Ιδρύματος πουπρο- 
βλέπεται στον εγκεκριμένο Προϋπολογισμό αυτού 
ε) Την κάλυψη κάθε έκτακτης δαπάνης, έπειτα από 
έγκριση του Μητροπολιτικού Συμβουλίου, η οποία ανα¬ 
κύπτει και αποσκοπεί στην επίτευξη των σκοπών αυτού 
και με ταυτόχρονη τροποποίηση του εγκεκριμένου Προ¬ 
ϋπολογισμού του Ιδρύματος. 

Άρθρο 9 

Δωρητές, Ευεργέτες, Μεγάλοι Ευεργέτες 
Το Διοικητικό Συμβούλιο του Ιδρύματος μπορεί να 
ανακηρύσσει Δωρητές, Ευεργέτες και Μεγάλους Ευεργέ¬ 
τες του Ιδρύματος είτε εν ζωή ευρισκόμενους, είτε μετά 
θάνατον. 

Άρθρο 10 

Έλεγχος του Ιδρύματος 

1. Έλεγχος νομιμότητος της οικονομικής διαχείρισης 
του Ιδρύματος διενεργείται από το Μητροπολιτικό Συμ¬ 
βούλιο της Ιεράς Μητροπόλεως Σερρών και Νιγρίτης 
κατά την υποβολή του Απολογισμού προς έγκριση, σύμ¬ 
φωνα με τις κείμενες διατάξεις. 

2. Κάθε άλλος οικονομικός και διαχειριστικός έλεγχος 
διενεργείται σύμφωνα με τις σχετικές νομικές και κα¬ 
νονιστικές προβλέψεις του Κράτους και της Εκκλησίας 
της Ελλάδος. 

Άρθρο 11 

Ίδρυση παραρτημάτων του Ιδρύματος 
Το Ίδρυμα δύναται δια αποφάσεως του Μητροπολιτι- 
κού Συμβουλίου, προτάσει του Διοικητικού Συμβουλίου 
αυτού, να ιδρύει και να θέτει σε λειτουργία παραρτήματα 


στην περιφέρεια της Ιεράς Μητροπόλεως Σερρών και Νι- 
γρίτης, των οποίων η οργάνωση, διοίκηση και λειτουργία 
ρυθμίζονται όπως και τούτου. 

Άρθρο 12 

Τελικές διατάξεις 

Το παρόν Ίδρυμα, με την ως άνω μορφή και οργάνωση, 
καταργείται με απόφαση της Ιεράς Συνόδου κατόπιν αι¬ 
τιολογημένης αποφάσεωςτου Διοικητικού Συμβουλίου 
αυτού, παρόντων όλων των μελών του, που εγκρίνεται 
από το Μητροπολιτικό Συμβούλιο, όταν δεν εκπληρώ¬ 
νει τις εκκλησιολογικές αυτού προϋποθέσεις και την 
αποστολή του, όταν παρεκκλίνει των σκοπών του ή κα¬ 
ταστεί ανέφικτη η λειτουργία του. Σε κάθε περίπτωση 
κατάργησης του Ιδρύματος, η χρήση των κάθε φύσης 
περιουσιακών στοιχείων, που είχαν παραχωρηθεί στο 
Ίδρυμα, επανέρχεται αυτοδικαίως στο νομικό πρόσω¬ 
πο της Ιεράς Μητροπόλεως Σερρών και Νιγρίτης στην 
πλήρη κυριότητα του οποίου άλλωστε αυτά ανήκουν. 

Άρθρο 13 

1.0 παρών Κανονισμός ισχύει από της δημοσιεύσεώς 
του στην Εφημερίδα της Κυβερνήσεως. Ο Κανονισμός 
επίσης δημοσιεύεται και δια του επισήμου Δελτίου της 
Εκκλησίας της Ελλάδος «ΕΚΚΑΗΣΙΑ». 

2. Κάθε τροποποίηση αυτού γίνεται από την Ιερά Σύνο¬ 
δο κατόπιν αιτιολογημένης αποφάσεως του Διοικητικού 
Συμβουλίου του Ιδρύματος, που λαμβάνεται με απόλυτη 
πλειοψηφία, συμπεριλαμβανομένου του Μητροπολίτου, 
ως Προέδρου, και εγκρίνεται από το οικείο Μητροπο- 
λιτικό Συμβούλιο. Δημοσιεύεται δε όπως και ο παρών 
Κανονισμός. 

Άρθρο 14 

Κάλυψις δαπάνης 

Εκ της δημοσιεύσεώς των διατάξεων του παρόντος 
Κανονισμού δεν προκαλείται δαπάνη εις βάρος του προ¬ 
ϋπολογισμού του νομικού προσώπου της Ιεράς Μητρο¬ 
πόλεως Σερρών και Νιγρίτης. 

Ο παρών Κανονισμός να δημοσιευθή στην Εφημερίδα 
της Κυβερνήσεως. 

Αθήνα, 6 Σεπτεμβρίου 2017 

Ο Πρόεδρος 

ΤΟ Αθηνών ΙΕΡΩΝΥΜΟΣ 

